Erik Mortensen (S), 2003-05-22:
Ved betænkningsafgivelsen for lovforslag nr. L 220 har vi i Socialdemokratiet besluttet at undlade at stemme.
Det er så også den eneste seriøse grund, man overhovedet kan fremdrage, til at undlade at stemme i stedet for at stemme imod, for ærlig talt må man sige, at lovforslaget bestemt ikke er kønt.
Det er et bureaukrati uden lige, der nu startes inden for branchen.
Justering af priser i én uendelighed.
Der bliver i høj grad usikkerhed for køberne.
Hvornår skal man købe?
Hvornår bliver priserne justeret?
Hvornår skal forhandlerne reagere? Deres listepriser er væk, de eksisterer
længere
Det statistiske grundlag har vi selvfølgelig fået belyst
Det viser, hvordan det i højeste grad er usikkert, og i bedste fald i hvert fald kun er anvendeligt på lang sigt.
Men her taler vi jo altså om månedlige justeringer.
Samtidig har skatteministeren i svar til udvalget tilkendegivet, at regeringen i hvert fald ikke på noget tidspunkt er indstillet på at ændre til en reel omstilling af afgiften på biler, og det til trods for at både Det Konservative Folkeparti og Dansk Folkeparti åbenlyst i dagspressen har annonceret, hvad de ønsker i den sammenhæng, men det er åbenbart ikke nu, de ønsker det.
Det er jo ret betegnende, at netop i dag kommer
Skattestoppet forhindrer skatteomlægninger, der af forskellige årsager ville være fornuftige, siger man.
Denne konklusion blev imidlertid nået på baggrund af et meget snærende kommissorium, der bl.a. indeholdt hensyntagen til skattestoppet.
Udvalget inddrog kun omlægninger, der kunne påvirke bilpriserne på enkelte mærker med maksimalt +/- 15 pct., i analysen, og man valgte at se bort fra overgangsordninger.
Udvalget analyserede kun omlægninger af registreringsafgiften, og udvalget inddrog i øvrigt kun de miljømæssige omkostninger ved biltrafik.
Konklusionen var næsten givet på forhånd med de pålagte begrænsninger, og det er oplagt, at man på denne baggrund ikke kan konkludere, hvorvidt en mere omfattende omlægning af bilafgifterne er hensigtsmæssig.
Det er sandsynligt, at en bredere analyse ville vise, at en gradvis omlægning fra registreringsafgift til f.eks. roadpricing ville være samfundsøkonomisk gavnlig.
Se, det havde jo været rart at vide, på hvilket grundlag embedsmandsudvalget havde udarbejdet sit kommissorium, for det er korrekt, at som den miljømæssige vurdering kommer ud, jamen så er det en pris pr. fjernet ton CO2 på 6.000-8.000 kr., og det ligger jo vildt over, hvad man i andre sammenhænge taler om det koster at fjerne en ton CO2.
Men der kunne jo meget vel være andre modeller, der tilgodeså afgiftsstrukturen og dermed også både miljø og folkets almindelige forståelse for, hvordan en afgiftsstruktur burde være skruet sammen.
Som vi kan se nu, hvor Dansk Folkeparti sammen med Det Konservative Folkeparti åbenbart ikke har lyst til at vedstå deres ønsker om at få en både forståelig og fair sammensætning af afgifterne, så er resultatet her i salen jo givet på forhånd.
Det ved man ikke.
Den eneste trøst, jeg kan se for Dansk Folkeparti og for Det Konservatiet Folkeparti, er, at de da bestemt får mulighed for at vise deres gode vilje, for Socialdemokraterne er selvfølgelig indstillet på i forlængelse af det her straks i den nye samling at fremsætte beslutningsforslag til regeringen om at gå ind i en reel forhandling om udarbejdelse af modeller, der tager højde for det, som både Dansk Folkeparti og Det Konservative Folkeparti og for den sags skyld selvfølgelig også Socialdemokratiet står for.
Stadig væk kan det jo også undre, at tilbage i 2000, den 27. april, vedtoges V 80, som jo bl.a. Venstre var medforslagsstiller til, der pålagde regeringen at udarbejde de efterspurgte modeller.
Da regeringen så selv kommer til, er det ikke interessant.
Det arbejde, man sætter i gang, er så snævert i kommissoriet, at det ikke giver et retvisende billede af de muligheder, der måtte være på området.
Det bliver der så mulighed for efterfølgende, kan jeg på Socialdemokratiets vegne give tilsagn om.
Men som tingene står i øjeblikket, er det stadig væk vores indstilling i betænkningsafgivelsen, at vi undlader at stemme til forslaget.